Dit was ’n groot aand vir die jong kunstenaar Billie Eilish (18) wat vyf beeldjies tydens die 62ste Grammy-toekenningsaand losgeslaan het.
Dit sluit in die prys vir album van die jaar en liedjie van die jaar. Sy is ook as die beste nuwe kunstenaar aangewys.
Die Suid-Afrikaans gebore komediant en aanbieder van The Daily Show Trevor Noah is vir beste komediealbum vir Trevor Noah: Son of Patricia benoem, maar die prys het aan Dave Chappelle gegaan vir Sticks & Stones. Noah het egter op die verhoog sy verskyning gemaak toe hy die optrede van ’n volgende kunstenaar moes aankondig.